wannaphong/clean_thaiwikipedia huggingface dataset:
# โฮโลโปรเซนเซฟาลี
โฮโลโปรเซนเซฟาลี (, ย่อ: HPE) เป็นความผิดปกติของศีรษะซึ่งสมองส่วนหน้าของเอ็มบริโอไม่เจริญแยกเป็นสองซีก ตามปกติ สมองส่วนหน้าจะก่อตัวขึ้นและใบหน้าเริ่มเจริญในสัปดาห์ที่ห้าและหกของการตั้งครรภ์ สภาวะดังกล่าวยังเกิดในสปีชีส์อื่นด้วย เช่น แมว

สภาพดังกล่าวสามารถเป็นได้ทั้งไม่รุนแรงและรุนแรง ตามข้อมูลของสถาบันความผิดปกติทางประสาทวิทยาและสโตรคแห่งชาติ (NINDS) ในผู้ป่วยโฮโลโปรเซนเซฟาลีส่วนใหญ่ รูปพิการนั้นรุนแรงเสียจนทารกเสียชีวิตก่อนเกิด

เมื่อสมองส่วนหน้าของเอ็มบริโอไม่แบ่งไปสร้างซีกสมองใหญ่สองด้าน (ครึ่งซ้ายและขวาของสมอง) จะก่อให้เกิดความบกพร่องในการเจริญของใบหน้า ตลอดจนโครงสร้างและการทำหน้าที่ของสมอง 

ในกรณีที่รุนแรงน้อยกว่า ทารกจะเกิดมามีการเจริญของสมองปกติหรือใกล้เคียงปกติ และการผิดรูปของใบหน้าที่อาจกระทบตา จมูกและริมฝีปากบน
# โนเกีย ลูเมีย 920
โนเกีย ลูเมีย 920  เป็นสมาร์ตโฟน ของโนเกีย โดยทำงานบนระบบปฏิบัติการวินโดวส์โฟน 8 โดยเปิดตัวเมื่อวันที่ 5 กันยายน พ.ศ. 2555 และได้ทำการขายครั้งแรกเมื่อวันที่ 2 พฤศจิกายน พ.ศ. 2555 โดยมีซีพียู 1.5 จิกะเฮิรตซ์ ดูอัล-คอร์ ของ ควอล์คอมม์ ไครต์ มีขนาดหน้าจอ 4.5 นิ้ว ไอพีเอส แอลซีดี และใช้กระจกกันรอยขีดข่วน กอริลากลาส 2 โดยมาพร้อมเทคโนโลยีใหม่ที่สามารถชาร์ตพลังงานแบตเตอรีแบบไร้สายได้ ส่วนกล้องมีความละเอยีด 8.7 ล้านพิกเซล ใช้เทคโนโลยีที่มีชื่อว่า โนเกีย เพียววิว ซึ่งจอนั้นสามารถสัมผัสในขณะที่สวมถุงมือได้ด้วย
# โอรังเป็นเด็ก
โอรังเป็นเด็ก  เป็นสิ่งมีชีวิตลึกลับชนิดหนึ่งที่มีรูปร่างคล้ายมนุษย์ผสมเอป เหมือนกับบิ๊กฟุตหรือแซสแควตช์ที่พบในอเมริกาเหนือ หรือเยติในเทือกเขาหิมาลัย

"โอรังเป็นเด็ก" ในภาษาอินโดนีเซียมีความหมายว่า "คนเตี้ย" พบในป่าดิบชื้นใกล้ภูเขาหรือภูเขาไฟบนเกาะสุมาตรา ประเทศอินโดนีเซีย แถบอุทยานแห่งชาติเครินซีเซบลัต ซึ่งเป็นป่าสงวนที่ใหญ่ที่สุดบนเกาะสุมาตรา

ชาวพื้นเมืองของสุมาตรารู้จักโอรังเป็นเด็กมาเป็นเวลาหลายศตวรรษแล้ว อย่างน้อยตั้งแต่ยุคของมาร์โคโปโล จนกระทั่งสมัยที่อินโดนีเซียเป็นอาณานิคมเนเธอร์แลนด์ แต่เป็นที่รับรู้กันอย่างกว้างขวางมากขึ้นเมื่อต้นคริสต์ทศวรรษ 2000 โดยชาวตะวันตกที่เข้าไปสำรวจในพื้นที่ 

มีความเชื่อของชาวพื้นเมืองว่า โอรังเป็นเด็กนั้นเป็นเจ้าแห่งป่า ยิ่งใหญ่กว่าเสือโคร่ง เพราะมีความสัมพันธ์กับป่าในเชิงวัฒนธรรมของชาวสุมาตรา

ผู้ที่เคยพบเห็นโอรังเป็นเด็กต่างบอกว่า มันมีความสูงราว 3–4 ฟุต หรือราว 130 เซนติเมตร ซึ่งนับว่าเตี้ยกว่าสัตว์ประหลาดประเภทเดียวกันที่พบกันในส่วนอื่นของโลกมาก มีขนตามลำตัวสีอ่อน เช่น สีเทา ใบหน้ามีขนสีเทาเงิน และหลังมือมีขนสีขาว แม้จะมีความสูงไม่มาก แต่โอรังเป็นเด็กก็เป็นสัตว์ที่มีพละกำลังมาก มีช่วงบ่าที่กว้าง หน้าอกใหญ่ บึกบึน ขนาดแขนใหญ่เท่ากับขามนุษย์ มีแรงมากถึงขนาดที่จะถอนต้นไม้ออกจากพื้นทั้งต้นได้ และส่งเสียงร้องดังและยาว

พฤติกรรมของโอรังเป็นเด็กคล้ายคลึงกับบิ๊กฟุต คือ ชอบที่จะเข้าไปขโมยผลิตผลทางการเกษตรหรือข้าวของของมนุษย์ที่เข้าไปทำเกษตรกรรมใกล้กับถิ่นที่อยู่ของมัน โอรังเป็นเด็กเป็นสัตว์ที่ขี้ตื่นตกใจ เมื่อเผชิญหน้ากับมนุษย์จะวิ่งหนีเข้าป่าไปอย่างรวดเร็ว โดยจะเอาแขนทั้ง 2 ข้าง ชูไว้เหนือหัว เป็นพฤติกรรมที่เชื่อกันโดยนักสัตว์ประหลาดวิทยาว่า ทำไปเพื่อป้องกันส่วนหัวจากการถูกทำร้ายจากข้างหลังหรือข้างบน หรือเป็นการทำให้ตัวแลดูใหญ่ขึ้น 

ผู้ที่พบโอรังเป็นเด็กพบในเวลากลางวันเท่านั้น ยังไม่มีรายงานพบในเวลากลางคืน โอรังเป็นเด็กเป็นสัตว์ที่กินพืชเป็นอาหารหลัก โดยหากินตามพื้นดินและขุดหาสัตว์เล็ก ๆ เช่น แมลงหรือสัตว์ไม่มีกระดูกสันหลังขนาดเล็กในพื้นดิน กินเป็นอาหารด้วย แต่ไม่พบว่าล่าหรือกินสัตว์ขนาดใหญ่ โอรังเป็นเด็กเป็นสัตว์ที่หากินตามลำพัง เพราะยังไม่เคยมีใครพบโอรังเป็นเด็กอยู่เป็นคู่หรือมากกว่าหนึ่งตัว ซึ่งพฤติกรรมนี้แตกต่างจากบิ๊กฟุตที่พบในอเมริกาเหนือ รวมทั้งยังไม่เคยมีใครเคยพบเห็นรังของที่นอนของโอรังเป็นเด็ก

เมื่อโอรังเป็นเด็กบุกรุกแปลงผัก นอกจากจากขโมยกินแล้ว จะหยิบเอาผักติดมือไปด้วย แม้แต่วิ่งหนีก็จะยังหยิบผักติดตัวไป รวมถึงเชื่อว่าชอบที่จะกินทุเรียน และพืชป่าจำพวกขิงชนิดหนึ่ง  อีกทั้งมีผู้เคยพบเห็นโอรังเป็นเด็กนอนกลางพื้นในไร่เหมือนกับการอาบแดดด้วยIndonesia's Little Bigfoot, "Finding Bigfoot". สารคดีทางอนิมอลพลาเน็ต ทางทรูวิชั่นส์: จันทร์ที่ 11 กุมภาพันธ์ 2556 ชายผู้หนึ่งที่อาศัยอยู่ใกล้กับเขตป่าเครินซีเซบลัตเล่าว่า ในรอบ 10 ปี ที่เขาอาศัยอยู่ที่นี่ เขาเคยพบเห็นโอรังเป็นเด็กถึง 2 ครั้ง ครั้งหนึ่งเขาเล่าว่า มันบุกเข้ามาขโมยกินน้ำตาลถึงในบ้านเขา เขาได้ใช้หอกชี้ไปที่ตัวมัน มันลุกขึ้นและวิ่งหนีไปทันที เขาเล่าว่า โอรังเป็นเด็กมีใบหน้าคล้ายชะนี แต่มีใบหน้าที่แบนกว่าและคล้ายกับมนุษย์มากกว่า Ape Man of Sumatra, "Beast Man". สารคดีทางเนชั่นแนลจีโอกราฟิฟิค ทางสาระดี: อาทิตย์ที่ 8 ธันวาคม 2562
# เครื่องตั้งสาย
ในสาขาดนตรี เครื่องตั้งสาย เป็นอุปกรณ์ที่นักดนตรีใช้หาและแสดงระดับเสียงของตัวโน้ตที่เครื่องดนตรีเล่น เครื่องตั้งสายที่เรียบง่ายใช้แสงแอลอีดีระบุโดยประมาณว่าระดับเสียงของตัวโน้ตที่เล่นต่ำกว่า สูงกว่าหรือประมาณเท่ากับระดับเสียงที่ต้องการ ส่วนเครื่องตั้งสายที่ซับซ้อนและแพงกว่าระบุความแตกต่างระหว่างตัวโน้ตที่ใส่และระดับเสียงที่ต้องการได้แม่นยำกว่าหูที่ได้ยิน
# อัตราส่วนหนี้สินต่อสินทรัพย์
อัตราส่วนหนี้สินต่อสินทรัพย์รวม (Debt to Total Asset Ratio)
อัตราส่วนหนี้สินต่อสินทรัพย์รวม เป็นอัตราส่วนที่แสดงการเปรียบเทียบว่า กิจการมีหนี้สินเป็นกี่เท่าของสินทรัพย์รวม ถ้าอัตราส่วนหนี้สินต่อสินทรัพย์รวมต่ำ แสดงว่ากิจการมีโครงสร้างหนี้รวมเมื่อเทียบกับสินทรัพย์รวมแล้วต่ำ ซึ่งจะเกิดผลดีเนื่องจากทำให้กิจการมีภาระในการชำระคืนหนี้สินน้อยและมีโอกาสกู้ยืมหนี้สินครั้งต่อไปได้มาก ตรงกันข้ามถ้าอัตราส่วนหนี้สินต่อสินทรัพย์รวมสูง แสดงว่ากิจการมีโครงสร้างหนี้สินรวมเมื่อเปรียบเทียบกับสินทรัพย์รวมแล้วสูง จะเกิดผลเสียเนื่องจากทำให้กิจการมีภาระในการชำระคืนหนี้สินมาก และมีโอกาสจะกู้ยืมหนี้สินครั้งต่อไปได้น้อย
สูตรการคำนวณ
อัตราส่วนหนี้สินต่อสินทรัพย์รวม = หนี้สินรวม/สินทรัพย์รวม
# ทนงศักดิ์ อภิรักษ์โยธิน
พลเอก ทนงศักดิ์ อภิรักษ์โยธิน (17 มกราคม พ.ศ. 2496) อดีตแม่ทัพภาคที่ 3, อดีตปลัดกระทรวงกลาโหม, อดีตเป็นผู้ช่วยผู้บัญชาการทหารบก และอดีตราชองครักษ์พิเศษ

 ประวัติ 

 ชีวิตส่วนตัว 
พล.อ. ทนงศักดิ์ เกิดวันที่ 17 มกราคม พ.ศ. 2496 ณ ตำบลทุ่งผ่าย อำเภอเมืองลำปาง จังหวัดลำปาง เป็นบุตรของ

 การศึกษา 
จบการศึกษาจากโรงเรียนบุญวาทย์วิทยาลัย พล.อ. ทนงศักดิ์ เป็นนักเรียนโรงเรียนเตรียมทหาร และโรงเรียนนายร้อยพระจุลจอมเกล้า จบในปี พ.ศ. 2518

ในระหว่างรับราชการ พล.อ. ทนงศักดิ์ ได้จบหลักสูตรขั้นสูงสำหรับนายทหารประจำกรม หรือ Regimental Officer Advanced Course ณ ศูนย์การทหารราบซิงเกิลตัน รัฐนิวเซาท์เวลส์ ประเทศออสเตรเลีย

 ลำดับการศึกษา 

 โรงเรียนบุญวาทย์วิทยาลัย
 โรงเรียนเตรียมทหาร รุ่นที่ 11
 โรงเรียนนายร้อยพระจุลจอมเกล้า รุ่นที่ 22
 หลักสูตรขั้นสูงสำหรับนายทหารประจำกรม, ศูนย์การทหารราบซิงเกิลตัน ประเทศออสเตรเลีย
 โรงเรียนเสนาธิการทหารบก
 วิทยาลัยป้องกันราชอาณาจักร

 การทำงาน 
พล.อ. ทนงศักดิ์ เป็นอดีตผู้ช่วยผู้บัญชาการทหารบก ได้รับการสนับสนุนจาก พล.อ.อ. สุกำพล สุวรรณทัต รัฐมนตรีว่าการกระทรวงกลาโหม ให้ดำรงตำแหน่งปลัดกระทรวงกลาโหมโปรดเกล้าฯพลเอกทนงศักดิ์ อภิรักษ์โยธิน เป็นปลัดกห. สืบต่อจาก พล.อ. เสถียร เพิ่มทองอินทร์ ระหว่างวันที่ 5 ตุลาคม พ.ศ. 2553 ถึงวันที่ 21 ธันวาคม พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน

 เครื่องราชอิสริยาภรณ์ 

 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๔, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๒, ๑๘ ธันวาคม ๒๕๕๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๖ ตอนที่ ๒๐ ง ฉบับพิเศษ หน้า ๑๐๕, ๑๖ กุมภาพันธ์ ๒๕๒๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๖ ตอนที่ ๒๑๔ ง ฉบับพิเศษ หน้า ๑๕, ๒๔ ธันวาคม ๒๕๒๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๓ ตอนที่ ๕๘ ง ฉบับพิเศษ หน้า ๗, ๑๔ เมษายน ๒๕๒๙

 สหประชาชาติ 

  :
 พ.ศ. 2545 – 80x80px เหรียญคณะผู้แทนสหประชาชาติในติมอร์ตะวันออกราชกิจจานุเบกษา, ประกาศสำนักนายกรัฐมตรี เรื่อง พระราชทานพระบรมราชานุญาตให้ประดับเหรียญตราต่างประเทศ, เล่ม 119 ตอนที่ 20 ข หน้า 3, 29 พฤศจิกายน 2545
# จัน ดารา ปัจฉิมบท
จัน ดารา ปัจฉิมบท เป็นภาพยนตร์ไทยแนวอีโรติก ชีวิตปี 2556 นำแสดงโดยมาริโอ้ เมาเร่อ และบงกช คงมาลัย ภาพยนตร์เรื่องนี้เป็นภาคต่อของจัน ดารา ปฐมบท ที่เข้าฉายเมื่อปี 2555 ภาคนี้เข้าฉายเมื่อวันที่ 7 กุมภาพันธ์ พ.ศ. 2556 และจัดจำหน่ายโดยสหมงคลฟิล์ม อินเตอร์เนชั่นแนล

 นักแสดง 
 มาริโอ้ เมาเร่อ รับบทเป็น จัน ดารา
 ศักราช ฤกษ์ธำรงค์ รับบทเป็น หลวงวิสนันท์เดชา
 บงกช คงมาลัย รับบทเป็น น้าวาด
 รฐา โพธิ์งาม รับบทเป็น คุณนายบุญเลื่อง
 โช นิชิโนะ (西野翔) รับบทเป็น แก้ว
 ณัฏฐ์ เทพหัสดิน ณ อยุธยา รับบทเป็น ขจร
 ชัยพล จูเลี่ยน พูพาร์ต รับบทเป็น เคน กระทิงทอง

 รางวัล 
 ผู้มอบรางวัล สาขารางวัล ผู้รับ ผลการตัดสินสยามดารา สตาร์ส อวอร์ดส์ 2013 ภาพยนตร์ไทยยอดเยี่ยม สหมงคลฟิล์ม  นักแสดงนำหญิงยอดเยี่ยม รฐา โพธิ์งาม  ผู้กำกับภาพยนตร์ยอดเยี่ยม ม.ล. พันธุ์เทวนพ เทวกุล ภาพยนตร์แห่งชาติ สุพรรณหงส์ ผู้แสดงสมทบชายยอดเยี่ยม ชัยพล จูเลี่ยน พูพาร์ต  ถ่ายภาพยอดเยี่ยม พนม พรมชาติ  ดนตรีประกอบยอดเยี่ยม  ชาติชาย พงษ์ประภาพันธ์  กำกับศิลป์ยอดเยี่ยม  พัฒน์ฑริก มีสายญาติ  เทคนิคพิเศษการแต่งหน้ายอดเยี่ยม มนตรี วัดละเอียด  ออกแบบเครื่องแต่งกายยอดเยี่ยม อธิษฐ์ ฐิรกิตติวัฒน์  ชมรมวิจารณ์บันเทิง ครั้งที่ 22 ดนตรีประกอบยอดเยี่ยม ชาติชาย พงษ์ประภาพันธ์ ไนน์เอ็นเตอร์เทน อวอร์ดส์ ครั้งที่ 7 นักแสดงชายแห่งปี มาริโอ้ เมาเร่อ  ทีมงานสร้างสรรค์แห่งปี ทีมกำกับศิลป์
# หมายเหตุ
หมายเหตุ หรือ เชิงอรรถ คือข้อความที่วางอยู่ที่ตำแหน่งล่างสุดของหน้าในหนังสือหรือเอกสาร หรือที่ตำแหน่งจบบท จบเล่ม หรือข้อความทั้งหมด เนื้อหาของหมายเหตุสามารถใส่ความเห็นของผู้แต่งจากข้อความหลัก หรือการอ้างอิงงานเขียนที่สนับสนุนข้อความ หรือทั้งสองอย่าง การระบุหมายเหตุตามปกติกระทำโดยกำกับตัวเลขแบบตัวยกตามหลังส่วนของข้อความที่อ้างถึงหมายเหตุทันที ตัวอย่างเช่น

 ความคิดที่หนึ่ง1 สำหรับหมายเหตุที่หนึ่ง ความคิดที่สอง2 สำหรับหมายเหตุที่สอง เป็นต้น

ในบางโอกาส ตัวเลขนั้นก็คลุมด้วยวงเล็บโค้งหรือวงเล็บเหลี่ยมเช่น [1] สัญลักษณ์สำหรับการเรียงพิมพ์อย่างเช่นดอกจัน (*) หรือกริช (แด็กเกอร์) (†) ก็อาจนำมาใช้สำหรับการบ่งชี้ตำแหน่งหมายเหตุด้วย ซึ่งสัญลักษณ์ต่าง ๆ จะถูกใช้ตามลำดับดังนี้ *, †, ‡, §, ‖, ¶ ตามแบบประเพณี Robert Bringhurst (2005).  The Elements of Typographic Style (version 3.1).  Point Roberts, WA: Hartley and Marks. pp 68–69.  Bringhurst ยังกล่าวต่อไปอีกว่า “แต่เกินกว่า ... ดับเบิลแด็กเกอร์ ลำดับนี้ไม่เป็นที่คุ้นเคยแก่ผู้อ่านส่วนใหญ่ และก็ไม่เคยเป็นมาก่อน” เอกสารหลายชนิดอย่างเช่นตารางเดินรถ ใช้สัญลักษณ์แตกต่างกันมากมาย รวมทั้งตัวเลขและตัวอักษรด้วย เพื่อสื่อให้ผู้อ่านทราบถึงหมายเหตุเฉพาะต่าง ๆ โดย
# ไฟฟ์ดอลส์
ไฟฟ์ดอลส์  เป็นศิลปินเกิร์ลกรุปสัญชาติเกาหลีใต้ เดิมเคยชื่อวง โคเอ็ดสคูล ทุกคนเคยรู้จักกัน แต่ตอนนี้พวกเธอคัมแบ็คครั้งใหม่ โดยแยกผู้หญิงออกมา 

 สมาชิก 
 ชื่อจริง วันเกิด ไทย โรมัน ฮันกึล โช ซึง-ฮี Cho Seung-hee 조승희  ฮัน นา-ย็อน Han Na-yeon 한나연  รยู ฮโย-ย็อง  Ryu Hyo-young 류효영  โอ ย็อน-คย็อง Oh Yeon-kyung 오연경  ซอ อึน-คโย Seo Eun-kyo 서은교  จิน ฮเย-วอน Jin Hye-won 진혜원 

อดีตสมาชิก
 ฮอ ชาน-มี
 อี ซู-มี

สมาชิกชั่วคราว
 แชนนอน
 ชเว จี-ฮย็อน

ระยะเวลาสมาชิกภาพ

 ผลงานเพลง 
 Time To Play (Intro)	    
 이러쿵 저러쿵  	    
 네가 없이도	    
 너 말이야 (Remix ver.)	    
 입술자국 (Remix ver.)	    
 쭈르르르르 (Remix ver.)	    
 잘났어 (Remix ver.)	    
 거기 잠깐 (Remix ver.)
 너 말이야  	    
 입술자국 	    
 쭈르르르르	    
 잘났어	    
 거기 잠깐
# สุกรี อีแต
สุกรี อีแต เป็นนักฟุตบอลชาวไทย ในตำแหน่งกองหน้า ปัจจุบันลงเล่นให้กับสงขลา ในไทยลีก 3 เขาเป็นนักเตะที่มีความเร็ว และความคล่องตัวสูง จนได้รับฉายาว่า จรวดทางเรียบ
# ยาหลอก
ยาหลอก  เป็นการรักษาโรคหรืออาการอื่นทางการแพทย์ที่ไม่แท้หรือไม่มีผลทางการแพทย์ โดยตั้งใจให้หลอกผู้รับการรักษา บางครั้ง ผู้ป่วยที่ได้รับการรักษาด้วยยาปลอมจะมีการพัฒนาของอาการทางการแพทย์ที่รับรู้หรือแท้จริง ปรากฏการณ์ดังกล่าวโดยทั่วไปเรียกว่า ปรากฏการณ์ยาหลอก (ดูเพิ่มที่ การศึกษาควบคุมด้วยยาหลอก)

ในการวิจัยทางการแพทย์ มีการให้ยาหลอกเป็นการรักษาควบคุมและขึ้นอยู่กับการหลอกที่ควบคุมได้ ยาหลอกสามัญรวมถึง ยาเม็ดเฉื่อย การผ่าตัดหลอก และกระบวนการอื่นที่ใช้สารสนเทศเท็จ อย่างไรก็ดี ยาหลอกสามารถมีผลทางบวกอย่างน่าประหลาดใจต่อผู้ป่วยที่ทราบว่า การรักษาที่ให้แก่ตนนั้นปราศจากยาออกฤทธิ์ใด ๆ เมื่อเทียบกับกลุ่มควบคุมที่ทราบว่าไม่ได้รับยาหลอก
# เนบิวลาดัมบ์เบลล์
เนบิวลาดัมบ์เบลล์ (ที่รู้จักกันดี คือ เนบิวลาแกนแอปเปิล ,เมซีเย 27 ,เอ็ม27 หรือ เอ็นจีซี 6853) เป็นเนบิวลาดาวเคราะห์ ในกลุ่มดาวหมาจิ้งจอก ตั้งอยู่ประมาณ 1,360 ปีแสง

วัตถุนี้เป็นเนบิวลาดาวเคราะห์แรกที่ค้นพบ โดยชาร์ล เมซีเย ในปี ค.ศ. 1764 ที่ความสว่างของภาพขนาด 7.5 และเส้นผ่าศูนย์กลางของมันประมาณ 8 arcminutes มันสามารถมองเห็นในกล้องส่องทางไกล และเป้าหมายที่นิยมในการสังเกตของดาราศาสตร์สมัครเล่น

แกลเลอรี
# เลมีเซราบล์ (แก้ความกำกวม)
เลมีเซราบล์ (Les Misérables) เป็นนิยายของวิกตอร์ อูโก และอาจหมายถึง

 ละครเพลง
 ฉบับ พ.ศ. 2523
 ฉบับ พ.ศ. 2538
 ฉบับ พ.ศ. 2553

 ละครโทรทัศน์
 ฉบับ พ.ศ. 2543

 ละครวิทยุ
 ฉบับ พ.ศ. 2480

 ภาพยนตร์
 ฉบับ พ.ศ. 2452
 ฉบับ พ.ศ. 2460
 ฉบับ พ.ศ. 2468
 ฉบับ พ.ศ. 2477
 ฉบับ พ.ศ. 2478
 ฉบับ พ.ศ. 2491
 ฉบับ พ.ศ. 2495
 ฉบับ พ.ศ. 2501
 ฉบับ พ.ศ. 2521
 ฉบับ พ.ศ. 2525
 ฉบับ พ.ศ. 2538
 ฉบับ พ.ศ. 2541
 ฉบับ พ.ศ. 2555

 อะนิเมะ
 ฉบับ พ.ศ. 2550

 อัลบัมเพลง
 ฉบับ พ.ศ. 2552 - ของลูซิด ฟอล (Lucid Fall)
# บิกโชว์และเคน
บิ๊กโชว์ และ เคน (Big Show and Kane) เป็นทีมนักมวยปล้ำสังกัดWWE เป็นแชมป์แท็กทีม WWEร่วมกัน 2สมัย

แชมป์และรางวัล
 World Wrestling Entertainment/WWE
 World Tag Team Championship (1 time)
 WWE Tag Team Championship (1 time)
 Andre the Giant Memorial Trophy (2015) - Big Show
 Slammy Award for Match of the Year (2014) –
# อัตราส่วนความสามารถในการจ่ายดอกเบี้ย
อัตราส่วนความสามารถในการจ่ายดอกเบี้ย    =     กำไรจากการดำเนินงาน / ดอกเบี้ยจ่าย

เป็นอัตราส่วนที่แสดงการเปรียบเทียบว่า กิจการมีกำไรจากการดำเนินงานเป็นกี่เท่าของดอกเบี้ยจ่าย ถ้าอัตราส่วนความสามารถจ่ายดอกเบี้ยสูง 
แสดงว่ากิจการมีกำไรจากการดำเนินงานในปีนั้นเมื่อเปรียบเทียบกับดอกเบี้ยจ่ายแล้วมาก กิจการย่อมมีความสามารถในการจ่ายชำระดอกเบี้ยดีด้วย
# โมโมอิโระโคลเวอร์แซด
โมโมอิโระโคลเวอร์แซด  หรือเรียกสั้น ๆ ว่า โมโมคุโระ  คือกลุ่มศิลปินไอดอลหญิงญี่ปุ่นที่ก่อตั้งเมื่อปี พ.ศ. 2551

 สมาชิก 
สมาชิกโมโมอิโระโคลเวอร์แซดมีความโดดเด่นบนเวทีเพราะสีสันของเสื้อผ้าของแต่ล่ะคน คล้ายกับตัวละครจากซูเปอร์เซ็นไต หรือพาวเวอร์เรนเจอร์ ในเพลงและมิวสิกวิดีโอบางเพลง วงได้ล้อเลียนพวกเขาเล็กน้อย

ชื่อสีวันเกิดและอายุหมายเหตุ คานาโกะ โมโมตะ  แดง  หัวหน้าวง ชิโอริ ทาไม  เหลือง  ชื่อเล่น: ชิโอริน อายากะ ซาซากิ  ชมพู  ชื่อเล่น: อาริน เรนิ ทาคางิ  ม่วง  อดีตหัวหน้าวงอดีตสมาชิกอาการิ ฮายามิ น้ำเงินชื่อเล่น: อาการิน, อดีตรองหัวหน้าวงโมโมกะ อาริยาสุ เขียวอดีตนักเต้นเด็กของเอ็กไซล์

ก่อนที่กลุ่มจะเดบิวต์ สาวคนอื่น ๆ ก็อยู่ในรายชื่อ: สุมิเระ ฟูจิฮิโระ, มานามิ อิกุระ, ยูกินะ คาชิวะ (ต่อมาเป็นสมาชิกของโนกิซากะโฟร์ตีซิกซ์), สึกินะ ทาคาอิ (ต่อมาได้กลายเป็นสมาชิกของเอสเคอีโฟร์ตีเอต), มิยู วากาวะ และรูนะ ยูมิคาวะ

 เส้นเวลา 

 ผลงานเพลง 

 Battle and Romance (2011)
 5th Dimension (2013)
 Moon Pride (2014)
 Amaranthus (2016)
 Hakkin no Yoake (2016)
 Momoiro Clover Z (2019)

 รางวัลและการเสนอชื่อ 
ในปี 2012 อัลบั้มแรกของพวกเขา Battle and Romance ได้รับรางวัล CD Shop Awards ในฐานะซีดีที่ดีที่สุดของปีที่แล้ว โดยได้รับการโหวตจากพนักงานขายของร้านขายเพลงจากทั่วประเทศญี่ปุ่น และเป็นครั้งแรกที่ไอดอล (กลุ่ม) ได้รับรางวัลนี้

|-
| style="text-align:center;"| 2012
| Battle and Romance
| CD Shop Awards — Grand Prix
| 
|-
| rowspan="4" style="text-align:center;"| 2013
| rowspan="2"| "Saraba, Itoshiki Kanashimitachi yo"
| Space Shower Music Video Awards — Special AwardArtist: Momoiro Clover Z, Music video director: Hideki Kuroda
| 
|-
| MTV Video Music Award Japan for Best Choreography
| 
|-
| rowspan="2"| โมโมอิโระโคลเวอร์แซด
| MTV Europe Music Award for Best Japanese Act
| 
|-
| MTV Europe Music Award for Best Japan and Korea Act
| 
|-
| rowspan="2" style="text-align:center;"| 2015
| rowspan="2"| Maku ga Agaru
| 39th Japan Academy Prize — Popularity Award
| 
|-
| The 40th Hochi Film Award — Special Award
|
# รัฐบาลปฏิวัติแห่งสาธารณรัฐอินโดนีเซีย
รัฐบาลปฏิวัติแห่งสาธารณรัฐอินโดนีเซีย (Revolutionary Government of Republic of Indonesia;ภาษาอินโดนีเซีย: Pemerintah Revolusioner Republik Indonesia/PRRI)) เป็นรัฐบาลของฝ่ายกบฏในอินโดนีเซีย เริ่มต้นขึ้นเมื่อ 15 กุมภาพันธ์ พ.ศ. 2501 เมื่อมีการรวมกลุ่มของนายทหารและนักการเมืองที่เมืองซูไงดาเระห์ที่จังหวัดสุมาตราตะวันตก และประกาศการจัดตั้งรัฐบาลปฏิวัติผ่านวิทยุบูรัตติงกี กลุ่มนี้เป็นกลุ่มที่ต้องการเปลี่ยนแปลงโครงสร้างรัฐบาลในจาการ์ตา ซึ่งเกิดจากความขัดแย้งระหว่างส่วนกลางกับท้องถิ่น โดยเฉพาะเกาะสุมาตราและเกาะซูลาเวซี รวมทั้งความไม่พอใจของผู้บัญชาการทหารในภูมิภาคต่อการรวมศูนย์อำนาจของทหารแห่งชาติ เหตุการณ์กบฏที่เกิดขึ้น ได้แก่
เดอวัน นันเติง ในสุมาตรากลาง เมื่อ 20 ธันวาคม พ.ศ. 2499  ทหารนำโดยพันโทอะห์หมัด ฮุสเซน เข้าควบคุมรัฐบาลท้องถิ่นของสุมาตรากลาง 
เดอวัน ฆายะห์ ในสุมาตราตะวันออกนำโดยพันเอกเมาลุดดิน ซิมโบลน เมื่อ 22 ธันวาคม พ.ศ. 2499 เข้าควบคุมรัฐบาลท้องถิ่นของสุมาตราตะวันออก 
เดอวัน ฆารูดา ในสุมาตราใต้ เมื่อ 15 มกราคม พ.ศ. 2500 ทหารนำโดยพันโทบาร์เลียน เข้าควบคุมรัฐบาลท้องถิ่นในสุมาตราใต้ 

ในเดือนธันวาคม พ.ศ. 2499 เกิดการจลาจลโดยทหารในสุมาตราตะวันตกและยึดอำนาจจากรัฐบาล และเกิดเหตุการณ์ทำนองนี้ในซูลาเวซีและกาลีมันตันด้วย กลุ่มเปอร์เมสตาซึ่งเป็นขบวนการทหารในซูลาเวซีและเปิดเผยตัวเองในเดือนมีนาคม พ.ศ. 2500 ได้เข้าเป็นพันธมิตรกับกลุ่มกบฏที่สุมาตราเมื่อ 17 พฤศจิกายน พ.ศ. 2501 กลุ่มกบฏเหล่านี้ประกาศต่อต้านซูการ์โนที่มีท่าทีเอียงข้างไปทางฝ่ายคอมมิวนิสต์มากขึ้น ซูการ์โนประกาศกฎอัยการศึกในเดือนมีนาคม พ.ศ. 2500 และเริ่มคุกคามกลุ่มมัสยูมีและยึดธุรกิจของชาวดัตช์ในเดือนพฤศจิกายน พ.ศ. 2500 เพื่อตอบโต้การที่สหประชาชาติไม่ยอมรับสิทธิของอินโดนีเซียเหนืออิเรียนจายา 

หลังการประกาศจัดตั้งรัฐบาลของฝ่ายกบฏ ทางส่วนกลางได้ตอบโต้ฝ่ายกบฏอย่างจริงจังในเดือนมีนาคม พ.ศ. 2501 ฝ่ายกบฏเริ่มพ่ายแพ้ในเดือนมิถุนายนปีเดียวกันนั้น แต่ได้ประกาศยอมแพ้อย่างเป็นทางการใน พ.ศ. 2504  สหรัฐอเมริกา ที่สนับสนุนการก่อกบฏครั้งนี้เริ่มถอนความช่วยเหลืออกไปหลังจากที่เครื่องบินถูกยิงตกที่ชายฝั่งของเกาะอัมบนและนักบินถูกจับได้ การปราบปรามกบฏนี้กลายเป็นจุดเปลี่ยนทางการเมืองในอินโดนีเซีย ทำให้ซูการ์โนและทหารส่วนกลางรวบอำนาจได้สำเร็จ และได้จัดการปกครองที่เรียกว่าประชาธิปไตยแบบชี้นำขึ้นตั้งแต่ พ.ศ. 2502
 อ้างอิง 
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
  ดูเพิ่ม
# พรรคเชื้อสายดายักแห่งซาราวัก
พรรคเชื้อสายดายักแห่งซาราวัก  เป็นพรรคการเมืองที่มีฐานเสียงเป็นชาวเผ่าดายักเพื่อปกป้องผลประโยชน์ของชนพื้นเมืองในรัฐซาราวัก ก่อตั้งเมื่อ พ.ศ. 2526 โดยแยกตัวออกมาจากพรรคแห่งชาติซาราวักของชาวดายัก ผู้ก่อตั้งคือดาโต๊ะ ลีโอ มอจจี และได้เข้าร่วมในแนวร่วมแห่งชาติเมื่อ พ.ศ. 2527 ต่อมา ใน พ.ศ. 2537 ได้เข้าร่วมในรัฐบาลผสมของรัฐ อย่างไรก็ตาม พรรคนี้ไม่สามารถขยายพื้นที่เลือกตั้งและแนวร่วมได้มากนัก 

พรรคนี้เคยสลายตัวไปแล้ว 2 ครั้ง ครั้งแรกเกิดขึ้นใน พ.ศ. 2546 และครั้งที่ 2 เกิดขึ้นเมื่อ พ.ศ. 2547 ในที่สุดได้นำไปสู่การก่อตั้งพรรคประชาชนซาราวักนำโดยดาโต๊ะ เจมส์ มาซิงและดาโต๊ะซึง ชีหัว 
 อ้างอิง 
 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 365 - 366
 Chin, James. 1996. PBDS and Ethnicity in Sarawak Politics, Journal of Contemporary Asia, Vol. 26, No. 4, 1996, pp. 512–526
 หมวดหมู่:ขบวนการทางการเมืองในประเทศมาเลเซีย
# มัวนิโอ
มัวนิโอ (อดีตมีชื่อว่า Muonionniska) เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมัวนิโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี
# แจ็คผู้สยบยักษ์
แจ็คผู้สยบยักษ์  เป็นภาพยนตร์ผจญภัย/แฟนตาซีที่เตรียมจัดฉาย ซึ่งอิงจากเทพนิยายเรื่อง "แจ็คผู้ฆ่ายักษ์" และ "แจ็คกับต้นถั่ว" กำกับภาพยนตร์โดยไบรอัน ซิงเกอร์ และนำแสดงโดยนิโคลัส เฮาลต์, เอลินอร์ ทอมลินสัน, สแตนลีย์ ทุชชี, เอียน แม็คเชน, บิล ไนอี และอีวาน แมคเกรเกอร์ เขียนบทภาพยนตร์โดยดาร์เรน เลมเก, คริสโตเฟอร์ แม็คควอรี่ และแดน สตัดนีย์ ภาพยนตร์ได้ถ่ายทอดเรื่องราวของแจ็ค ซึ่งเป็นคนรับจ้างทำไร่นาที่ต้องช่วยเจ้าหญิงให้รอดพ้นจากเหล่ายักษ์ หลังจากที่ได้ก้าวไปสู่โลกของพวกมันอย่างไม่ได้ตั้งใจ

การพัฒนาภาพยนตร์ แจ็คผู้สยบยักษ์ เริ่มขึ้นในเดือนมกราคม ค.ศ. 2009 ได้มีการว่าจ้างดี. เจ. คารูโซ สำหรับการกำกับภาพยนตร์ โดยในเดือนสิงหาคม คารูโซก็ถูกแทนที่โดยซิงเกอร์ ผู้ซึ่งจ้างให้แม็คควอรี่เขียนสคริปต์ขึ้นใหม่ในเดือนเมษายน ค.ศ. 2010 การคัดบทตัวละครหลักอยู่ในช่วงเดือนกุมภาพันธ์และมีนาคม ค.ศ. 2011 และการถ่ายทำหลักเริ่มขึ้นในเดือนเมษายน ค.ศ. 2011 ในประเทศอังกฤษโดยใช้สถานที่อย่างซัมเมอร์เซต, กลอสเตอร์เชอร์ และนอร์ฟอล์ก การเปิดตัวของภาพยนตร์ชุดนี้ได้ย้ายกลับมาอยู่หลังการสร้างเพื่อให้มีเวลามากขึ้นสำหรับเทคนิคพิเศษและการตลาด

แจ็คผู้สยบยักษ์ มีกำหนดเปิดตัว ณ วันที่ 1 มีนาคม ค.ศ. 2013 ในรูปแบบ 2 มิติ และ 3 มิติ

 เนื้อเรื่องย่อ 
เมื่อแจ็คซึ่งเป็นคนรับจ้างทำไร่นา ได้เดินทางเข้าสู่โลกของเหล่ายักษ์โดยบังเอิญ แล้วสงครามแห่งตำนานก็ได้เริ่มขึ้น แจ็คถูกบังคับให้ต่อสู้ไม่เพียงเพื่อช่วยเหลือชีวิตของตนเอง หากแต่รวมถึงผู้คนที่อยู่ในราชอาณาจักรกับเจ้าหญิง

 นักแสดงนำ 
นิโคลัส เฮาลต์ รับบทเป็น แจ็ค เกษตรกรหนุ่มผู้ซึ่งออกเดินทางเพื่อไปช่วยเจ้าหญิง ฮอลท์เป็นนักแสดงที่ได้รับเลือกจากรายชื่อเพียงไม่กี่คนซึ่งได้แก่แอรอน จอห์นสัน และอนูริน บาร์นาร์ด
 เอลินอร์ ทอมลินสัน รับบทเป็น อิสซาเบล เจ้าหญิงผู้ซึ่งถูกลักพาตัวโดยพวกบรรดายักษ์ ส่วนอเดเลด เคน, ลิลี คอลลินส์ และจูโน เทมเปิล ยังเคยได้รับการทดสอบหน้ากล้องสำหรับบทดังกล่าว
 สแตนลีย์ ทุชชี รับบทเป็น ลอร์ดโรเดอริค ที่ปรึกษาแห่งกษัตริย์ผู้ทำการช่วงชิงอำนาจ
 เอียน แม็คเชน รับบทเป็น กษัตริย์บราห์มเวล ราชบิดาแห่งเจ้าหญิง ผู้ซึ่งไม่ยินดีต่อการคบหาของเจ้าหญิงกับราชธิดากับเด็กชาวนา
 บิล ไนอี และจอห์น แคสเซอร์ รับบทเป็น ฟอลลอน ผู้นำสองหัวแห่งเหล่ายักษ์ ซึ่งไนอีเล่นเป็นหัวใหญ่ ส่วนแคสเซอร์เล่นเป็นหัวเล็ก
 อีวาน แมคเกรเกอร์ รับบทเป็น เอลมอนท์ หัวหน้าแห่งราชองครักษ์ ผู้ช่วยทำการต่อสู้กับเหล่ายักษ์
 เอ็ดดี มาร์ซาน

 การสร้าง 
 การพัฒนา 
ในเดือนมกราคม ค.ศ. 2009 นิวไลน์ซินีมาได้จ้างให้ดี. เจ. คารูโซ ทำการกำกับภาพยนตร์ แจ็คผู้สยบยักษ์ ซึ่งมีการเล่าตำนาน "แจ็คกับต้นถั่ว" ในแบบฉบับผู้ใหญ่ และเขียนสคริปต์โดยดาร์เรน เลมเก และเขียนใหม่ในภายหลังโดยมาร์ค บอมบ์แบ็ค ในเดือนสิงหาคม ค.ศ. 2009 ได้มีการรายงานว่าไบรอัน ซิงเกอร์ อาจได้รับการแทนที่โดยคารูโซอย่างเป็นทางการในเดือนกันยายน ค.ศ. 2009 

 การถ่ายทำ 
การถ่ายทำหลักเริ่มขึ้นในเดือนเมษายน ค.ศ. 2011 ในชนบทของอังกฤษ ในเดือนพฤษภาคม ค.ศ. 2011 การถ่ายทำได้ย้ายไปยังซัมเมอร์เซต ประเทศอังกฤษ เป็นระยะเวลาสองสัปดาห์สำหรับกำหนดการถ่ายทำที่เวลล์ส, เชดดาร์ และสถานที่ลับในมณฑล รวมถึงการถ่ายทำที่มหาวิหารเวลล์ส
# รายชื่อทางแยกในเขตบางขุนเทียน
รายชื่อทางแยกในเขตบางขุนเทียน เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ สำหรับชื่อทางแยกต่างระดับและรายละเอียด ดูที่รายชื่อทางแยกในกรุงเทพมหานคร

รหัส (ESRI)รหัส (กทม.)ประเภทอักษรไทยอักษรโรมันถนนที่เกี่ยวข้องพิกัดภูมิศาสตร์หมายเหตุ